stanford-oval/wikipedia huggingface dataset:
Marie Dorin Habert

| Marie Dorin-Habert |
| --- | --- |

Henkilötiedot
Syntynyt: 19. kesäkuuta 1986 (ikä 38) Lyon, Ranska
Uran tiedot
Pituus:  168 cm
Seura:  Douanes-Sept Laux
Laji:  ampumahiihto 
Maailmancup
Kaudet:  2007–2018
Voitot:  7
Palkintokorokkeella:  27
 Tietolaatikko päivitetty 18. maaliskuuta 2018 
| Mitalit> Maa:  Ranska.Naisten ampumahiihto. Olympialaiset  | Mitalit> Maa:  Ranska.Naisten ampumahiihto. Olympialaiset  | Mitalit> Maa:  Ranska.Naisten ampumahiihto. Olympialaiset  | Maa:  Ranska> Naisten ampumahiihto. |
| --- | --- | --- | --- |
|  Kultaa | Pyeongchang 2018 | sekaviesti |  |
|  Hopeaa | Vancouver 2010 | viesti |  |
|  Pronssia | Vancouver 2010 | pikakilpailu |  |
|  Pronssia | Pyeongchang 2018 | 4 × 6 km viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Kontiolahti 2015 | pikakilpailu |  |
|  Kultaa | Kontiolahti 2015 | takaa-ajo |  |
|  Kultaa | Oslo 2016 | normaalimatka |  |
|  Kultaa | Oslo 2016 | yhteislähtö |  |
|  Kultaa | Oslo 2016 | sekaviesti |  |
|  Hopeaa | Hanty-Mansijsk 2011 | viesti |  |
|  Hopeaa | Ruhpoldng 2012 | viesti |  |
|  Hopeaa | Nové Město 2013 | sekaviesti |  |
|  Hopeaa | Kontiolahti 2015 | sekaviesti |  |
|  Hopeaa | Kontiolahti 2015 | viesti |  |
|  Hopeaa | Oslo 2016 | pikakilpailu |  |
|  Hopeaa | Oslo 2016 | viesti |  |
|  Hopeaa | Hochfilzen 2017 | sekaviesti |  |
|  Pronssia | Pyeongchang 2009 | viesti |  |
|  Pronssia | Hanty-Mansijsk 2011 | sekaviesti |  |
|  Pronssia | Oslo 2016 | takaa-ajo |  |
|  Pronssia | Hochfilzen 2017 | viesti |  |
Marie Dorin Habert (o.s. Dorin, s. 19. kesäkuuta 1986 Lyon) on ranskalainen uransa lopettanut ampumahiihtäjä. Hän on olympiavoittaja ja viisinkertainen maailmanmestari. Hän edusti seuratasolla Douanes-Sept Laux'ta.
Arvokilpailut

Dorin Habert kilpaili nuorten MM-kisoissa vuosina 2004–2007. Hän voitti kultaa Ranskan nuorten viestijoukkueessa vuosina 2004 ja 2005 ja hopeaa vuonna 2006. Yksilökilpailuissa hän sijoittui parhaimmillaan kolmanneksi vuoden 2005 nuorten MM-kisoissa Kontiolahdella 10 kilometrin normaalimatkalla.
Ensimmäisiin aikuisten arvokilpailuihin Dorin Habert osallistui Pyeongchangin MM-kisoissa 2009, joissa hän hiihti Ranskan pronssia voittaneessa viestijoukkueessa. Yksilökilpailuissa hänen paras sijoituksensa oli 18:s takaa-ajossa. Vancouverin olympialaisissa 2010 Dorin Habert voitti pronssia 7,5 kilometrin pikakilpailussa ja hopeaa Ranskan viestijoukkueessa. Yhteislähdössä hän oli 16:s ja takaa-ajossa 17:s.
Hanty-Mansijskin MM-kisoissa 2011 Dorin Habert osallistui kaikille matkoille. Hän oli mukana Ranskan hopeaa saaneessa viestijoukkueessa ja pronssia saaneessa sekaviestijoukkueessa. Yksilömatkoilla hän oli normaalimatkan kuudes, pikakilpailun ja yhteislähdön kahdeksas sekä takaa-ajon 15:s. Myös Ruhpoldingin MM-kilpailuissa 2012 Dorin Habert hiihti kaikki matkat saaden hopeaa viestissä ja ollen normaalimatkalla neljäs, yhteislähdössä kuudes ja sprintissä sekä takaa-ajossa yhdeksäs.
Nové Měston MM-kilpailuissa 2013 Dorin Habert sai hopeaa sekaviestissä. Yksilömatkoilla hän oli yhdeksäs normaalimatkalla ja yhteislähdössä, 16:s takaa-ajossa ja 18:s pikakilpailussa. Sotšin olympialaisissa 2014 hän oli takaa-ajossa 14:s, pikakilpailussa 20:s ja normaalimatkalla 39:s.
Ensimmäiset aikuisten arvokisamitalinsa yksilömatkoilla Dorin Habert voitti Kontiolahden MM-kilpailuissa 2015. Henkilökohtaisilla matkoilla hän voitti kultaa sekä pikakilpailussa että takaa-ajossa. Hän voitti myös kaksi viestihopeaa hiihtämällä toisen osuuden Ranskan sekaviestijoukkueessa ja ankkuriosuuden naisten viestijoukkueessa. Yhteislähtökilpailussa hän oli kahdeksas.
Dorin-Habert saavutti Oslon MM-kilpailuissa 2016 kultaa normaalimatkalla, yhteislähdössä ja sekaviestissä, hopeaa pikakilpailussa ja viestissä sekä pronssia takaa-ajossa. Hochfilzenin MM-kilpailuissa 2017 hän saavutti hopeaa sekaviestissä ja pronssia naisten viestissä, oli kuudes takaa-ajossa sekä seitsemäs pikakilpailussa ja yhteislähdössä.
Dorin-Habert hiihti Pyeongchangin olympialaisissa 2018 avausosuuden kultaa voittaneessa Ranskan sekaviestijoukkueessa. Naisten viestissä hän hiihti toisen osuuden Ranskan saadessa pronssia. Pikakilpailussa hän sijoittui neljänneksi ja takaa-ajossa yhdeksänneksi.
Maailmancup

Dorin Habert debytoi ampumahiihdon maailmancupissa Kontiolahdella kaudella 2007–2008. Palkintokorokkeelle hän ylsi ensimmäisen kerran kaudella kaudella 2008–2009 tultuaan Hanty-Mansijskin takaa-ajossa kolmanneksi. Kaudella 2009–2010 Dorin Habert oli kolmas Vancouverin olympiasprintissä.
Kaudella 2010–2011 Dorin Habert oli toinen Presque Islen takaa-ajokilpailussa ja kolmas Fort Kentin takaa-ajokilpailussa. Maailmancupin kokonaiskilpailussa hän sijoittui seitsemänneksi ja kaudella 2011–2012 yhdeksänneksi. Kaudella 2012–2013 hän oli kolmas Pokljukan takaa-ajossa ja toinen Holmenkollenin takaa-ajossa sekä Hanty-Mansijskin yhteislähtökilpailussa. Maailmancupin kokonaiskilpailussa hän sijoittui neljänneksi, takaa-ajocupissa kolmanneksi, pikakilpailun ja yhteislähdön cupeissa neljäs. Kaudella 2013–2014 Dorin Habert oli Holmenkollenin yhteislähtökilpailun kolmas.
Kaudella 2014–2015 Dorin Habert oli Holmenkollenin pikakilpailussa kolmas ja otti Kontiolahden MM-voitoillaan kaksi ensimmäistä maailmancupin osakilpailuvoittoa. Hanty-Mansijskissa hän oli yhteislähdön kolmas. Kaudella 2015–2016 Dorin Habert oli toinen Östersundin normaalimatkalla. Pokljukassa hän voitti pikakilpailun ja tuli takaa-ajossa toiseksi. Ruhpoldingin ja Canmoren yhteislähtökilpailuissa Dorin Habert oli toinen ja Presque Islen takaa-ajokilpailussa kolmas. Oslon MM-kilpailuissa hän voitti normaalimatkan ja yhteislähdön, oli toinen pikakilpailussa ja kolmas takaa-ajossa. Hanty-Mansijskissa hän sijoittui takaa-ajossa toiseksi. Maailmancupin kokonaiskilpailussa hän oli toinen, samoin normaalimatkan, pikakilpailun ja yhteislähdön cupeissa. Takaa-ajocupissa hän sijoittui kolmanneksi.
Dorin Habert voitti kaudella 2016–2017 Östersundin pikakilpailun. Oberhofissa hän nousi pikakilpailun kolmannelta sijalta takaa-ajon voittajaksi. Ruhpoldingin takaa-ajossa hän sijoittui kolmanneksi ja Kontiolahden takaa-ajossa toiseksi. Hän oli neljäs sekä maailmancupin kokonaiskilpailussa että pikakilpailun ja takaa-ajon cupeissa.
Dorin Habert lopetti uransa maaliskuussa 2018.
Yksityiselämä

Dorin Habert on naimisissa ranskalaisen ampumahiihtäjä Lois Habertin kanssa. Dorin Habert sai lapsen syyskuussa 2014 ja palasi äitiyslomalta ampumahiihdon maailmancupiin tammikuussa 2015.
Aiheesta muualla

Kuvia tai muita tiedostoja aiheesta Marie Dorin Habert Wikimedia Commonsissa
Dorin Habertin kotisivut (ranskaksi)
Vsevolod III

Vsevolod III
Vsevolod III (ven. Все́волод III Ю́рьевич Большо́е Гнездо́, Vsevolod III Jurjevitš Bolšoje Gnezdo, "isopesä", 1154 – 2. huhtikuuta 1212) oli Vladimirin suuriruhtinas vuosina 1176–1212. Hän hallitsi myös Rostovin, Jaroslavin ja Kiovan Venäjän ruhtinaskuntia.
Vsevolod tuli veljensä Mikael I:n jälkeen  Vladimirin suuriruhtinaaksi, jona sitten oli 36 vuotta. Hän valloitti Novgorodin, mutta joutui tappiolle liettualaisia vastaan. Myös Pihkova ja Smolensk tunnustivat hänen yliherruutensa. Novgorodia hallitsivat peräkkäin hänen puolestaan useat hänen pojistaan, joista Jaroslav II teki 1227 sotaretken jäämejä vastaan ja lähetti pappeja kastamaan karjalaisia kreikkalaiseen uskoon. Jaroslav II:n poika oli Aleksanteri Nevski..
Luettelo nälänhädistä

Holodomorissa, nälänhädässä Ukrainassa, kuoli eri arvioiden mukaan 3–14 miljoonaa ihmistä.
Luettelo nälänhädistä listaa historian tuntemia nälänhätiä ympäri maailmaa, niiden laajuudet sekä oletetut syyt. Ks. myös erillinen artikkeli nälänhädästä. Luettelo on erittäin puutteellinen eikä sisällä edustavaa otosta suurimmista nälänhädistä.
| Aika | Maa tai alue | Laajuus | Syy | Artikkeli |
| --- | --- | --- | --- | --- |
| 1315–1317 | Pohjois-Eurooppa | 10–25 % | sää | Suuri nälänhätä 1315–1317 |
| 1601 | Suomi |  | kylmyys, jonka aiheutti tulivuorenpurkaus Perussa | Suuri olkivuosi |
| 1696–1697 | Suomi, Viro, Pohjois-Ruotsi | 25 % | kylmyys | Suuret kuolonvuodet |
| 1846–1849 | Irlanti | 750 000 | perunarutto, laissez-faire-politiikka | Irlannin suuri nälänhätä |
| 1860–1947 (25 laajaa tapausta) | Intia | 30–40 miljoonaa | sateiden jakauma, siirtomaapolitiikka[lähde? ] |  |
| 1877–1878 | Kiina Shanxin provinssi | 9,5–13 miljoonaa | kuivuus |  |
| 1867–1868 | Suomi | >150 000 | kylmyys | suuret nälkävuodet |
| 1916–1918 | Saksa | 800 000 | keskusvaltojen merisaarto sodan aikana |  |
| 1921–1922 | Venäjä | 5 miljoonaa | sota, kommunismi | Venäjän nälänhätä vuonna 1921 |
| 1932–1933 | Ukraina, Etelä-Venäjä, Kazakstan | 6 miljoonaa | maatalouden kollektivisointi | Ukrainan nälänhätä |
| 1936 | Kiina | 5 miljoonaa |  |  |
| toinen maailmansota | Varsovan ghetto, Leningrad, Kreikka, Alankomaat | Leningradissa miljoona |  |  |
| 1943 | Bengali |  |  | Bengalin nälänhätä (1943) |
| 1946–1947 | Neuvostoliitto | 1–1,5 miljoonaa |  |  |
| 1958 | Etiopia | 100 000 |  | Tigrayn nälänhätä |
| 1959–1961 | Kiina | 20–43 miljoonaa | suuri harppaus | Suuri Kiinan nälänhätä |
| 1965–1967 | Intia | 1,5 miljoonaa | kuivuus |  |
| 1967–1970 | Biafra, Nigeria | yli miljoona | sisällissota | Biafran sota |
| 1973 | Etiopia | satojatuhansia |  | nälänhätä johti keisari Haile Selassien syrjäyttämiseen ja armeijan vallankaappaukseen |
| 1974 | Bangladesh |  | sosialistinen politiikka[lähde? ] ja olot |  |
| 1975–1979 | Kambodža | vajaat kaksi miljoonaa | puna-khmerien politiikka |  |
| 1980 | Karamoja, Uganda |  |  |  |
| 1983–1985 | Etiopia |  | kuivuus | Etiopian nälänhätä 1983–1985 |
| 1980-luku | Sahelin alue |  | kuivuus | Sahelin nälänhätä |
| 1990–2003 | Irak |  | kauppasaarto |  |
| 1991–1993 | Somalia |  | sisällissota | Somalian nälänhätä |
| 1990-luvun loppu | Sudan | 1,3 miljoonaa | sisällissota | Sudanin nälänhätä |
| 2000-luku | Pohjois-Korea | 2–3 miljoonaa | Kim Jong Ilin politiikka[lähde? ] | Pohjois-Korean nälänhätä |
Aiheesta muualla

Kuvia tai muita tiedostoja aiheesta Luettelo nälänhädistä Wikimedia Commonsissa
Léon Lommel

Léon Lommel (3. helmikuuta 1893 Schleiderhof – 12. kesäkuuta 1978) oli luxemburgilainen roomalaiskatolinen piispa. Hänet vihittiin papiksi Luxemburgin hiippakuntaan 13. heinäkuuta 1919 ja nimitettiin sen koadjuuttoripiispaksi sekä Nepheliin titulaaripiispaksi 14. toukokuuta 1949. Piispaksi vihkiminen seurasi 29. kesäkuuta. Pääkonsekraattorina toimi Fernando Cento, jota avustivat Lucien-Sidroine Lebrun ja Jacques Mangers.
21. lokakuuta 1956 Lommelista tuli Luxemburgin piispa, jona hän toimi, kunnes jäi eläkkeelle 13. helmikuuta 1971. Hän osallistui Vatikaanin toiseen kirkolliskokoukseen.
Vsevolod Kotšetov

Vsevolod Anisimovitš Kotšetov (ven. Всеволо́д Ани́симович Ко́четов, 4. helmikuuta (J: 22. tammikuuta) 1912 Novgorod, Venäjä – 4. marraskuuta 1973 Moskova, Neuvostoliitto[lähde? ]) oli venäläinen neuvostokirjailija.
Vsevolod Kotšetov syntyi talonpoikaisperheeseen. Hän opiskeli maatalousopistossa, työskenteli agronomina ja lehtimiehenä. Vuosina 1953–1955 hän toimi Neuvostoliiton kirjailijaliiton Leningradin osaston sihteerinä, vuodesta 1954 lähtien kirjailijaliiton hallituksen jäsenenä, vuosina 1955–1959 Literaturnaja gazetan ja vuosina 1961–1973 Oktjabr-kirjallisuuslehden päätoimittajana. NKP:hen hän liittyi vuonna 1944.
Kotšetov oli yksi merkittävimmistä poststalinistisista kirjallisuusideologeista. Kirjailijana hän tuli tunnetuksi kolmea laivanrakentajasukupolvea kuvaavalla romaanilla ”Žurbinin perhe” (Žurbiny, 1952), jonka pohjalta on kuvattu Josif Heifitsin ohjaama elokuva ”Rautakourat” (Bolšaja semja, 1954). Hänen teoksilleen on ominaista primitiivinen luokkakantaisuus ja taiteellinen kyvyttömyys.
Kirjailija on palkittu kahdella Leninin kunniamerkillä sekä lokakuun vallankumouksen ja punaisen lipun kunniamerkeillä. Sairastuttuaan vakavasti hän teki itsemurhan.
Suomennettu teos

Zhurbinin perhe. Suom. Tauno Haapalainen. Petroskoi: Karjalais-suomalaisen SNT:n valtion kustannusliike, 1956.
Elämä ojentaa (Sekretar obkoma), suom. Uljas Vikström, Moskova, Petroskoi: Edistys 1965
Vesipallo olympialaisissa

Vesipallo on ollut mukana olympialaisisten ohjelmassa toisista kesäolympialaisista, vuodesta 1900 asti. Vuoden 1904 olympialaisissa vesipallo oli näytöslajina. Naiset kilpailivat ensimmäisen kerran olympialaisten vesipallossa Sydneyn vuoden 2000 kesäolympialaisissa. Parhaiten menestynyt maa olympialaisten vesipallossa on Unkari.
Mitalistit > Miehet

|  Miesten vesipallon olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1900 Pariisi tulokset |   Osborne Swimming Club (GBR) |   Brussels Swimming and Water Polo Club (BEL) |   Libellule de Paris (FRA)  Pupilles de Neptune de Lille (FRA) |  |
| 1904 Saint Louis tulokset |   New York Athletic Club (USA) |   Chicago Athletic Association (USA) |   Missouri Athletic Club (USA) |  |
| 1908 Lontoo tulokset |   Iso-Britannia (GBR) |   Belgia (BEL) |   Ruotsi (SWE) |  |
| 1912 Tukholma tulokset |   Iso-Britannia (GBR) |   Ruotsi (SWE) |   Belgia (BEL) |  |
| 1920 Antwerpen tulokset |   Iso-Britannia (GBR) |   Belgia (BEL) |   Ruotsi (SWE) |  |
| 1924 Pariisi tulokset |   Ranska (FRA) |   Belgia (BEL) |   Yhdysvallat (USA) |  |
| 1928 Amsterdam tulokset |   Saksa (GER) |   Unkari (HUN) |   Ranska (FRA) |  |
| 1932 Los Angeles tulokset |   Unkari (HUN) |   Saksa (GER) |   Yhdysvallat (USA) |  |
| 1936 Berliini tulokset |   Unkari (HUN) |   Saksa (GER) |   Belgia (BEL) |  |
| 1948 Lontoo tulokset |   Italia (ITA) |   Unkari (HUN) |   Alankomaat (NED) |  |
| 1952 Helsinki tulokset |   Unkari (HUN) |   Jugoslavia (YUG) |   Italia (ITA) |  |
| 1956 Melbourne tulokset |   Unkari (HUN) |   Jugoslavia (YUG) |   Neuvostoliitto (URS) |  |
| 1960 Rooma tulokset |   Italia (ITA) |   Neuvostoliitto (URS) |   Unkari (HUN) |  |
| 1964 Tokio tulokset |   Unkari (HUN) |   Jugoslavia (YUG) |   Neuvostoliitto (URS) |  |
| 1968 México tulokset |   Jugoslavia (YUG) |   Neuvostoliitto (URS) |   Unkari (HUN) |  |
| 1972 München tulokset |   Neuvostoliitto (URS) |   Unkari (HUN) |   Yhdysvallat (USA) |  |
| 1976 Montréal tulokset |   Unkari (HUN) |   Italia (ITA) |   Alankomaat (NED) |  |
| 1980 Moskova tulokset |   Neuvostoliitto (URS) |   Jugoslavia (YUG) |   Unkari (HUN) |  |
| 1984 Los Angeles tulokset |   Jugoslavia (YUG) |   Yhdysvallat (USA) |   Länsi-Saksa (FRG) |  |
| 1988 Soul tulokset |   Jugoslavia (YUG) |   Yhdysvallat (USA) |   Neuvostoliitto (URS) |  |
| 1992 Barcelona tulokset |   Italia (ITA) |   Espanja (ESP) |   Yhdistynyt joukkue (EUN) |  |
| 1996 Atlanta tulokset |   Espanja (ESP) |   Kroatia (CRO) |   Italia (ITA) |  |
| 2000 Sydney tulokset |   Unkari (HUN) |   Venäjä (RUS) |   Jugoslavian liittotasavalta (YUG) |  |
| 2004 Ateena tulokset |   Unkari (HUN) |   Serbia ja Montenegro (SCG) |   Venäjä (RUS) |  |
| 2008 Peking tulokset |   Unkari (HUN) |   Yhdysvallat (USA) |   Serbia (SRB) |  |
| 2012 Lontoo tulokset |   Kroatia (CRO) |   Italia (ITA) |   Serbia (SRB) |  |
| 2016 Rio de Janeiro tulokset |   Serbia (SRB) |   Kroatia (CRO) |   Italia (ITA) |  |
  Lähde: Event Results Official website of the Olympic Movement. Viitattu 14.1.2017. (englanniksi)
Mitalistit > Naiset

|  Naisten vesipallon olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 2000 Sydney tulokset |   Australia (AUS) |   Yhdysvallat (USA) |   Venäjä (RUS) |  |
| 2004 Ateena tulokset |   Italia (ITA) |   Kreikka (GRE) |   Yhdysvallat (USA) |  |
| 2008 Peking tulokset |   Alankomaat (NED) |   Yhdysvallat (USA) |   Australia (AUS) |  |
| 2012 Lontoo tulokset |   Yhdysvallat (USA) |   Espanja (ESP) |   Australia (AUS) |  |
| 2016 Rio de Janeiro tulokset |   Yhdysvallat (USA) |   Italia (ITA) |   Venäjä (RUS) |  |
  Lähde: Event Results Official website of the Olympic Movement. Viitattu 14.1.2017. (englanniksi)
Mitalitaulukko

| Vesipallon olympiamitalit> Sija | Vesipallon olympiamitalit> Maa | Vesipallon olympiamitalit> Kultaa | Vesipallon olympiamitalit> Hopeaa | Vesipallon olympiamitalit> Pronssia | Vesipallon olympiamitalit> Yhteensä |
| --- | --- | --- | --- | --- | --- |
| 1 |  Unkari | 9 | 3 | 5 | 17 |
| 3 |  Italia | 4 | 3 | 3 | 10 |
| 5 |  Iso-Britannia | 3 | 0 | 0 | 3 |
| 4 |  Jugoslavia | 3 | 4 | 0 | 7 |
| 2 |  Yhdysvallat | 4 | 6 | 5 | 15 |
| 6 |  Neuvostoliitto | 2 | 2 | 3 | 7 |
| 8 |  Espanja | 1 | 3 | 0 | 4 |
| 9 |  Saksa | 1 | 2 | 0 | 3 |
| 9 |  Kroatia | 1 | 2 | 0 | 3 |
| 11 |  Ranska | 1 | 0 | 2 | 3 |
| 11 |  Australia | 1 | 0 | 2 | 3 |
| 11 |  Alankomaat | 1 | 0 | 2 | 3 |
| 7 |  Serbia | 2 | 0 | 2 | 4 |
| 15 |  Belgia | 0 | 4 | 2 | 6 |
| 17 |  Venäjä | 0 | 1 | 3 | 4 |
| 18 |  Ruotsi | 0 | 1 | 2 | 3 |
| 19 |  Serbia ja Montenegro | 0 | 1 | 1 | 2 |
| 16 |  Kreikka | 0 | 2 | 0 | 2 |
| 20 |  Yhdistynyt joukkue | 0 | 0 | 1 | 1 |
| 20 |  Länsi-Saksa | 0 | 0 | 1 | 1 |
| Yhteensä | Yhteensä | 34 | 34 | 35 | 103 |
Päivitetty: 6.11.2023
Lähde: Olympic Analytics – Medals by Countries – Water Polo olympanalyt.com. Viitattu 6.11.2023. (englanniksi)
Walpolesaari

Walpolesaari
Walpolesaari satelliittikuvassa
| --- | --- |
Sijainti:  Uusi-Kaledonia Ranska
Saariryhmä:  Loyautésaaret
Merialue:  Tyynimeri
Pinta-ala:  1,25 km² 
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Walpolesaari on asumaton kalkkikivisaari Ranskalle kuuluvassa Uuden-Kaledonian erityisyhteisössä. Saari sijaitsee Loyautésaarten eteläisimmässä pisteessä. Walpolesaari on pinta-alaltaan noin 1,25 neliökilometriä, ja sen korkein kohta yltää noin 70 metriä merenpinnan yläpuolelle. Saarella on ollut asutusta lähes 3000 vuotta sitten, mutta saari on nykyään asumaton. Siellä tuotettiin guanoa 1940-luvun alkupuolelle asti.
Wait (Maroon 5:n kappale)

| ”Wait” Maroon 5 |
| --- | --- | --- |

Singlen tiedot
 Albumilta: Red Pill Blues
 Äänitetty : 2017
 Julkaistu: 16. tammikuuta 2018
 Tekijä(t): Adam Levine, John Ryan, Jacob Kasher Hindlin, Ammar Malik
 Tuottaja(t): John Ryan
 Tyylilaji: pop, R&B
 Kesto: 03.10
 Levy-yhtiö: 222 Records Interscope Records
Maroon 5:n muut singlet
| ”What Lovers Do” 2017 | ”Wait” 2018 | ”Girls Like You” 2018 |
Wait on yhdysvaltalaisen popyhtye Maroon 5:n kappale, joka julkaistiin neljäntenä singlenä yhtyeen kuudennelta studioalbumilta Red Pill Blues tammikuussa 2018.
Kappaleen ovat kirjoittaneet Adam Levine, John Ryan, Jacob Kasher Hindlin ja Ammar Malik. Sen tuotannosta vastaa Ryan.
”Wait” ylsi kotimaassaan Billboard Hot 100 -listalla parhaimmillaan sijalle 24.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Wait | Levine, Ryan, Kasher, Malik | Ryan | 3.10 |  |  |  |  |  |
|  |  |  |  | 3.10 |  |  |  |  |  |
Kokoonpano

Adam Levine – laulu ja taustalaulu
James Valentine – kitara, taustalaulu
Jesse Carmichael – koskettimet, rytmikitara, taustalaulu
PJ Morton – koskettimet, taustalaulu
Mickey Madden – basso
Matt Flynn – sähkörummut
Wanda Jewell

| Mitalit | Mitalit | Mitalit |  |
| --- | --- | --- | --- |
|  Wanda Jewell kesäolympialaisissa 1984. |  Wanda Jewell kesäolympialaisissa 1984. |  Wanda Jewell kesäolympialaisissa 1984. |  |
Maa:   Yhdysvallat
Naisten ammunta
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1984 | 50 m pienoiskivääri, moniasento |  |
Wanda Rae Jewell (s. 19. kesäkuuta 1954 Havre, Montana) on yhdysvaltalainen ampuja ja olympiamitalisti. Hän saavutti pronssia 50 metrin pienoiskiväärin moniasentokilpailussa Los Angelesin kesäolympialaisissa 1984. Jewell kilpaili 50 metrin pienoiskiväärin moniasentokilpailussa myös Soulin kesäolympialaisissa 1988 sijoittuen 13. sijalle.
Waynen piirikunta (New York)

Waynen piirikunta (engl. Wayne County) on Yhdysvaltojen New Yorkin osavaltiossa sijaitseva piirikunta. Sen väkiluku oli 89 918 vuonna 2019. Piirikunnan hallintokeskus on Lyonsin kunta. Piirikunta on perustettu vuonna 1823.
Aiheesta muualla

Kuvia tai muita tiedostoja aiheesta Waynen piirikunta (New York) Wikimedia Commonsissa
Walnut Grove

Walnut Grove on seuraavien Yhdysvalloissa ja Kanadassa sijaitsevien paikkakuntien nimi:
Walnut Grove, Alabama, Yhdysvallat
Walnut Grove, Arizona, Yhdysvallat
Walnut Grove, Arkansas, Yhdysvallat
Walnut Grove, Brittiläinen Kolumbia, Kanada
Walnut Grove, Etelä-Carolina, Yhdysvallat
Walnut Grove, Georgia, Yhdysvallat
Walnut Grove, Illinois, Yhdysvallat
Walnut Grove, Indiana, Yhdysvallat
Walnut Grove, Iowa, Yhdysvallat
Walnut Grove, Kalifornia, Yhdysvallat
Walnut Grove, Kentucky, Yhdysvallat
Walnut Grove, Länsi-Virginia, Yhdysvallat
Walnut Grove, Maryland, Yhdysvallat
Walnut Grove, Minnesota, Yhdysvallat
Walnut Grove, Mississippi, Yhdysvallat
Walnut Grove, Missouri, Yhdysvallat
Walnut Grove, Pennsylvania, Yhdysvallat
Walnut Grove, Tennessee, Yhdysvallat
Walnut Grove, Texas, Yhdysvallat
Walnut Grove, Utah, Yhdysvallat
Walnut Grove, Virginia, Yhdysvallat
Walnut Grove, Washington, Yhdysvallat.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Walnut Grove”, voi hakea sivunnimihaulla, laajalla sivunnimihaulla tai tekstihaulla.
Vsevolod Krestovski

Vsevolod Krestovski.
Vsevolod Vladimirovitš Krestovski (ven. Все́волод Влади́мирович Кресто́вский; 23. helmikuuta (J: 11. helmikuuta) 1840 Kiovan läänin Taraštšan kihlakunnan Malaja Berezjankan kylä – 30. tammikuuta (J: 18. tammikuuta) 1895 Varsova) oli venäläinen kirjailija.
Vsevolod Krestovski syntyi aatelisperheeseen ja opiskeli Pietarin yliopistossa. Hän julkaisi ensimmäiset teoksensa vuonna 1857. Aluksi hän myötäili edistyksellistä nuorisoa, mutta siirtyi vuonna 1863 taantumuksen leiriin. Kirjailijan tunnetuin teos on Pietarin alamaailmaa ja ylimystöä sensaatiomaisesti kuvaava romaani ”Pietarin mysteriot” (oikeammin ”Pietarin slummit”, ven. Peterburgskije truštšoby, 1864–1867). ”Nihilisminvastaisen” dilogian Krovavyi puf (”Verinen isku”) muodostavat viihderomaanit Panurgovo stado (”Panurgin lauma”, 1869) ja Dve sily (”Kaksi voimaa”, 1874) esittävät Venäjän 1860-luvun vallankumousliikkeen puolalaisten nationalistien juonittelun tuloksena. Myöhemmin Krestovski julkaisi avoimen juutalaisvastaisen trilogian Tma Jegipetskaja (”Egyptin pimeys”, 1888), Tamara Bendavid (1889–1890) ja Toržestvo Vaala (”Baalin juhlat”, 1891–1892). Vuodesta 1892 lähtien hän työskenteli Varsovassa ilmestyneen virallisen Varšavski dnevnik -lehden päätoimittajana.
Suomennettuja teoksia

Pietarin ajurit. Hamina: Juho Häkkänen, 1898.
Pietarin mysteriot taikka kylläiset ja nälkäiset. Suom. Närhi. Hamina: Juho Häkkänen, 1895[–1898].
Pietarin ajurit. Helsinki: H. Nurhonen, 1909.
Viisi legendaa

| Viisi legendaa> Rise of the Guardians |
| --- | --- |

Ohjaaja:  Peter Ramsey
Käsikirjoittaja:  David Lindsay-Abaire
Perustuu:  William Joycen kirjasarjaan The Guardians of Childhood
Tuottaja:   Christina Steinberg  Nancy Bernstein 
Säveltäjä:  Alexandre Desplat
Leikkaaja:  Joyce Arrastia
Pääosat:   Chris Pine  Jude Law 
Valmistustiedot
Valmistusmaa:  Yhdysvallat
Tuotantoyhtiö:  Dreamworks
Levittäjä:  UIP-Dunafilm Paramount Pictures Netflix
Ensi-ilta:   2012-10-1010. lokakuuta 2012 (Yhdysvallat)  2012-11-3030. marraskuuta 2012 (Suomi)  
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Viisi legendaa (engl. Rise of the Guardians) on vuonna 2012 ensi-iltansa saanut yhdysvaltalainen animaatioelokuva. Elokuvan on ohjannut Peter Ramsey ja  tuottanut Dreamworks. Elokuva kertoo siitä kuinka Pakkasukon, Joulupukin, Pääsiäispupun, Nukkumatin ja Hammaskeijun tulee pelastaa maailman lasten kyky käyttää mielikuvitustaan.